CELEX: 31992R2171
Language: el
Date: 1992-07-30 00:00:00
Title: Κανονισμός (ΕΟΚ) αριθ. 2171/92 της Επιτροπής της 30ής Ιουλίου 1992 σχετικά με τον καθορισμό, για την περίοδο εμπορίας 1992/93, του ποσού της ενίσχυσης για την καλλιέργεια ορισμένων ποικιλιών σταφυλιών που προορίζονται για αποξήρανση

Avis juridique important

|

31992R2171

Κανονισμός (ΕΟΚ) αριθ. 2171/92 της Επιτροπής της 30ής Ιουλίου 1992 σχετικά με τον καθορισμό, για την περίοδο εμπορίας 1992/93, του ποσού της ενίσχυσης για την καλλιέργεια ορισμένων ποικιλιών σταφυλιών που προορίζονται για αποξήρανση  

Επίσημη Εφημερίδα αριθ. L 217 της 31/07/1992 σ. 0052 - 0053

ΚΑΝΟΝΙΣΜΟΣ (ΕΟΚ) αριθ. 2171/92 ΤΗΣ ΕΠΙΤΡΟΠΗΣ  της 30ής Ιουλίου 1992  σχετικά με τον καθορισμό, για την περίοδο εμπορίας 1992/93, του ποσού της ενίσχυσης για την καλλιέργεια ορισμένων ποικιλιών σταφυλιών που προορίζονται για αποξήρανσηΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/68 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1569/92 (2), και  ιδίως το άρθρο 6 παράγραφος 6,  Εκτιμώντας:  ότι, κατ' εφαρμογή του άρθρου 6 του κανονισμού (ΕΟΚ) αριθ. 426/86, καθιερώθηκε από την περίοδο εμπορίας 1990/91 νέο καθεστώς ενίσχυσης για τις εκτάσεις που καλλιεργούνται, συγκεκριμένα με σταφύλια των ποικιλιών σουλτανίνα Κορίνθου και Moscatel- ότι το  σύστημα αυτό πρέπει να αντικαταστήσει προοδευτικά το σύστημα ενίσχυσης στην παραγωγή που προβλέπεται στο άρθρο 6α-  ότι, δυνάμει του άρθρου 6α παράγραφος 1 του προαναφερόμενου κανονισμού, η ενίσχυση ανά εκτάριο μπορεί να αντιστοιχεί, το 1992/93, μόνο στο 45 % της προβλεπόμενης για την περίοδο εμπορίας 1989/90 ελάχιστης τιμής που καταβάλλεται στον παραγωγό- ότι είναι  σκόπιμο να καθορισθεί η κοινοτική ενίσχυση ανά εκτάριο στο επίπεδο που αναφέρεται στον παρόντα κανονισμό-  ότι το άρθρο 6 παράγραφος 1 τρίτο εδάφιο του κανονισμού (ΕΟΚ) αριθ. 426/86 προβλέπει τη δυνατότητα διαφοροποίσης του ποσού της ενίσχυσης με βάση τις ποικιλίες σταφυλιών και άλλους παράγοντες που ενδέχεται να επηρεάσουν την παραγωγή- ότι θα πρέπει να  προβλέπεται η εν λόγω διαφοροποίηση με βάση συντελεστή που λαμβάνεται από τον λόγο της μέσης παραγωγής ανά κατηγορία προς τη μέση συνολική παραγωγή-  ότι, εντούτοις, θα πρέπει να προβλεφθεί ότι οι περιοχές που έχουν χαμηλότερη από το ένα τρίτο της μέσης παραγωγής που διαφοροποιείται για τις συγκεκριμένες ποικιλίες δεν θεωρούνται ως εξειδικευμένες εκτάσεις για τη χορήγηση ενίσχυσης- ότι, κατά  συνέπεια, η ενίσχυση δεν θα καταβάλλεται για την καλλιέργεια των εν λόγω εκτάσεων-  ότι πρέπει να προβλεφθεί η ενίσχυση που θα χορηγηθεί στους παραγωγούς που αναφυτεύουν τους αμπελώνες τους για να καταπολεμήσουντη φυλλοξήρα με τους όρους που προβλέπονται στο άρθρο 6 παράγραφος 4 του προαναφερθέντος κανονισμού (ΕΟΚ) αριθ. 426/86-  ότι, κατά τον έλεγχο των εκτάσεων που καλλιεργούνται με αυτές τις ποικιλίες σταφυλιών, δεν διαπιστώθηκε υπέρβαση της μέγιστης εγγυημένης έκτασης που ορίζεται στο άρθρο 4 του κανονισμού (ΕΟΚ) αριθ. 2911/90 της Επιτροπής της 9ης Οκτωβρίου 1990 για τον  καθορισμό των λεπτομερειών εφαρμογής για τη χορήγηση της ενίσχυσης για την καλλιέργεια ορισμένων ποικιλιών σταφυλιών που προορίζονται για αποξήρανση (3), όπως τροποποιήθηκε από τον κανονισμό (ΕΟΚ) αριθ. 1577/91 (4)-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο εμπορίας 1992/93, η ενίσχυση ανά εκτάριο για την καλλιέργεια σουλτανίνας, κορινθιακής σταφίδας και σταφίδων των ποικιλιών Moscatel που προορίζονται για μεταποίηση, κατ' εφαρμογή του άρθρου 6 του κανονισμού (ΕΟΚ) αριθ. 426/86,  καθορίζονται σε 1 534 Ecu ανά εκτάριο έκτασης που καλλιεργείται με το συγκεκριμένο προϊόν και στην οποία έχει γίνει η συγκομιδή.  Για κάθε ποικιλία, το ύψος της ενίσχυσης προσαρμόζεται βάσει του συντελεστή που αναφέρεται στο παράρτημα.  2. Για την εφαρμογή του άρθρου 6 παράγραφος 6 του κανονισμού (ΕΟΚ) αριθ. 426/86, οι περιοχές που έχουν παραγωγή ανά εκτάριο μικρότερη από:  - 1 000 χιλιόγραμμα σταφίδων, όσον αφορά τις σουλτανίνες,  - 750 χιλιόγραμμα σταφίδων, όσον αφορά τις κορινθιακές σταφίδες,  - 200 χιλιόγραμμα σταφίδων, όσον αφορά τις σταφίδες των ποικιλιών Moscatel,  δεν θεωρούνται ως εξειδικευμένες εκτάσεις. Η ενίσχυση δεν καταβάλλεται για την καλλιέργεια των προαναφερθέντων προϊόντων στις εν λόγω περιοχές.  Άρθρο 2  Σε εφαρμογή του άρθρου 6 παράγραφος 4 του κανονισμού (ΕΟΚ) αριθ. 426/86, η ενίσχυση ανά εκτάριο που χορηγείται στους παραγωγούς που αναφυτεύουν τον αμπελώνα τους για να καταπολεμήσουν τη φυλλοξήρα και οι οποίοι δεν επωφελούνται των ενισχύσεων  που προβλέπονται από το λειτουργικό πρόγραμμα καταπολεμήσεως της εν λόγω ασθένειας καθορίζεται σε 3 244 Ecu ανά εκτάριο. Τα ενδιαφερόμενα κράτη μέλη θα εφαρμόζουν τις απαραίτητες διοικητικές ρυθμίσεις για την καταβολή της εν λόγω ενίσχυσης.  Σε παρόμοια περίπτωση δεν εφαρμόζεται το άρθρο 1 παράγραφος 2.  Άρθρο 3  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 49 της 27. 2. 1986, σ. 1. (2) ΕΕ αριθ. L 166 της 20. 6. 1992, σ. 5. (3) ΕΕ αριθ. L 278 της 10. 10. 1990, σ. 35. (4) ΕΕ αριθ. L 147 της 12. 6. 1991, σ. 6.    ΠΑΡΑΡΤΗΜΑ  Συντελεστές που εφαρμόζονται για τις ποικιλίες σταφίδων      Ποικιλία  Συντελεστής     Σουλτανίνες  1,1454  Κορινθιακές σταφίδες  0,9434  Σταφίδες των ποικιλιών "Moscatel"  0,3511